炮台山

炮台山係香港一笪地方，介乎銅鑼灣東部同北角西部之間。1985年，地鐵港島綫通車，並喺銅鑼灣東北部盡頭設一個車站，根據附近嘅炮台山而命名為「炮台山站」。從此之後，附近市民普遍叫呢個站一帶做炮台山區。

地理位置 
1879年，英軍喺名為「East Hill」設立北角炮台，所以有個咁嘅名，其實同北角係同一舊嘢，但呢座山仔後來畀人鏟平咗，即係今日北角皇都戲院嗰度。不過嗰度附近仍然有以「堡壘山」或者「炮台山」做名嘅建築物同炮台山道，跟住個名慢慢跟住啲樓同條街向南移咗去南邊紅香爐山腳，加上地鐵站紀念嗰座無咗嘅山仔叫炮台山站，啲人就開始叫呢個新嘅區做「炮台山」，但呢個區就同原本嗰座山仔只係同名，其實無咩關係嘅。

而家啲人叫「炮台山」嘅具體範圍，一般指炮台山道同英皇道之間，甚至有人會叫埋部份銅鑼灣同北角海皮做「炮台山」。附近嘅居民亦會根據佢哋對呢個地方嘅見解而分別叫呢度做北角、銅鑼灣甚至「天后」，所以其實定義好模糊。

交通

主要交通幹道 
 東區走廊
 英皇道
 電氣道

公共交通 
 港鐵
 ：炮台山站
 電車
 巴士
 新巴：2、2A、18、18P、23、25、27、38、42、63、65、81、81A、81S、N8、N8P
 城巴：8X、10、25C、41A、77、99、529、529P、N8X、A11、R11
 過海隧道巴士：102、106、110、112、116、118、601、619、671、680、680A、690、811、N102、N118、N122、N619、N680、N691
 小巴
 綠色專線小巴
 49M、56、69
 紅色公共小巴
 西環－筲箕灣
 筲箕灣－旺角
 筲箕灣－土瓜灣

東區
銅鑼灣
天后
北角
寶馬山

北角